**Fasaderehabilitering**

Det nærmer seg avslutning på dette prosjektet nå. Vi er i rute iht fremdriftsplan som skisserer ferdigstillelse innen utløpet av uke 34.

Det gjenstår litt maling, «vindusåpninger», blikk-arbeider/montering og småtterier.

Det bør ikke være mye annet. Vi har fulgt rimelig godt med underveis.

**MEN:** skulle det være noe som ikke er i orden etter arbeidene så må dere si ifra til styret på en epost (svar på adressen hvor dette vedlegget kommer fra).

Dette gjelder kun fasaderehabiliteringen, ikke andre forhold dere ikke er fornøyd med. Hvis det skulle være noe relatert til oppussingen så vil dette bli rettet på i begynnelsen av neste uke (uke 34). Deretter vil stillasene fjernes og vi vil gjennomføre en ferdigbefaring med malerfirma og ABBL fredag 22. august. Deretter termineres prosjektet og siste regninger betales iht betalingsplan.

**Frist for å melde inn mangelfullt arbeid og/eller skader er fredag 15 august**

Så snart dette er ferdigstilt, må vi la de midlertidige gangveiene i skråningene få gro seg til igjen. Dvs at de IKKE skal benyttes mer.

**Sommerfest**

Velkommen til de av dere som er påmeldt sommerfesten fredag 15. august. Vi sees kl 1800.

**Hastighet i veien**

Vennligst respekter at det er nedsatt fartsgrense fra Gml Ringeriksvei ved innkjøring i Edelgranveien og videre inn i Godthåphaven.

Denne grensen er altså ikke opphevet i Godthåphaven.

